สภาสังคมสงเคราะห์ รับสิ่งของโครงการน้ำพระทัยฯ ช่วยผู้ตกงานสู้โควิด-19
ร่วมช่วยคนยากไร้ช่วงโควิด-19 ลูกกตัญญูฯ ปี 2562 พร้อมครอบครัว เป็นเจ้าภาพทำบุญวันเกิดคุณแม่ศรีวรรณ โครงการน้ำพระทัยพระราชทาน สภาสังคมสงเคราะห์ฯวันที่ 14 พ.ค.63 พล.ต.หญิง คุณหญิง อัสนีย์ เสาวภาพ ประธานที่ปรึกษาคณะกรรมการอำนวยการ สภาสังคมสงเคราะห์ แห่งประเทศไทยในพระบรมราชูปถัมภ์ ร.ต.ท. ดร. มนัส โนนุช รองประธาน สภาสังคมสงเคราะห์แห่งประเทศไทยฯ ประธานกรรมการ มูลนิธิมิราเคิล ออฟไลฟ์ รับมอบเงินสนับสนุนและสิ่งของบริจาค โครงการน้ำพระทัยพระราชทาน แก่ผู้ตกงานและผู้ประสบความทุกข์ยากเดือดร้อน โครงการตามพระราชเสาวนีย์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากน.ส.หทัยรัตน์ อุดมลาภธรรม ผู้จัดการต่างประเทศ บริษัท อาร์เอ็กซ์ แมนูแฟคเจอริ่ง จำกัด ผู้รับรางวัล ลูกที่มีความกตัญญูกตเวทีอย่างสูงต่อแม่ ประจำปี 2562 พร้อมครอบครัว เป็นเจ้าภาพโครงการน้ำพระทัยพระราชทาน ทำบุญโอกาสครบรอบวันคล้ายวันเกิด (1 พ.ค.) แด่คุณแม่ ศรีวรรณ อุดมลาภธรรม ทั้งนี้ พล.ต.หญิง คุณหญิง อัสนีย์ เสาวภาพ และ ร.ต.ท.ดร. มนัส โนนุช ได้แสดงความขอบคุณ และชื่นชม น.ส.หทัยรัตน์ อุดมลาภธรรม ผู้รับรางวัลลูกกตัญญูฯ ในปีที่แล้ว (ปี 2562) ที่กลับมาสร้างประโยชน์ให้แก่สภาสังคมฯ อย่างสม่ำเสมอ และขอเชิญชวนผู้มีจิตศรัทธาทุกท่าน ร่วมสนับสนุนงบประมาณและผลิตภัณฑ์จากหน่วยงานของท่าน รวมทั้งสิ่งของต่างๆ ที่จำเป็นแก่โครงการฯ พร้อมชื่นชมและขอบคุณศิลปินตลกชื่อดัง หม่ำ จ๊กมก และ ถั่วแระ เชิญยิ้ม จิตอาสาที่สนับสนุนโครงการฯ ตลอดมาน.ส.หทัยรัตน์ กล่าวว่า ได้มีโอกาสร่วมกิจกรรมของสภาสังคมสงเคราะห์ฯ มาแล้วหลายครั้ง อาทิ การเลี้ยงอาหารกลางวัน ตามโครงการน้ำพระทัยพระราชทาน การปลูกรวงผึ้งเฉลิมพระเกียรติ โอกาสวันเฉลิมพระชนมพรรษา ในหลวง รัชกาลที่ 10 มีความรู้สึกประทับใจมาก ครั้งนี้เมื่อทางครอบครัวจะทำบุญในโอกาสครบรอบวันเกิดคุณแม่ (ศรีวรรณ อุดมลาภธรรม) จึงได้ปรึกษาคุณพ่อ เภสัชกร ชาญชัย อุดมลาภธรรม ประธานบริหาร บริษัท อาร์เอ็กซ์ จำกัด ซึ่งคุณพ่อเห็นด้วยเพราะโครงการนี้ได้ช่วยเหลือถึงมือผู้ยากไร้ และผู้เดือดร้อนจริงๆโครงการน้ำพระทัยพระราชทานแก่ผู้ตกงานและผู้ประสบความทุกข์ยากเดือดร้อนนี้ เป็นโครงการที่ริเริ่มตั้งแต่ปี 2541 ที่สมเด็จพระนางเจ้าสิริกิติ์ พระบรมราชินีนาถ (พระราชอิสริยยศในขณะนั้น) ได้มีพระราชเสาวนีย์ให้จัดตั้งกองทุนอาหารกลางวันเลี้ยงผู้ตกงานและผู้ประสบความทุกข์ยากเดือดร้อน รวมทั้งครอบครัวในภาวะวิกฤติ โดยขอให้สภาสังคมสงเคราะห์ฯ ช่วยเป็นแกนกลางจัดเลี้ยงอาหารกลางวัน เพราะอาหารมื้อกลางวันถือเป็นมื้อสำคัญที่คนเราต้องใช้พลังงานกันมาก หากทุกคนมีความอิ่ม ไม่ต้องหิวโหยอาหาร ก็จะมีกำลังใจต่อสู้ชีวิต เป็นการช่วยลดปัญหาสังคมและปัญหาอาชญากรรมไปได้อีกทางหนึ่ง ซึ่งสภาสังคมสงเคราะห์แห่งประเทศไทยฯ ได้ดำเนินการตามพระราชเสาวนีย์ตั้งแต่นั้นเป็นต้นมาจนถึงปัจจุบันนี้ ในช่วงสถานการณ์โควิด-19 ได้ปรับเปลี่ยนวิธีการ จากการนั่งรับประทาน เป็นการมอบอาหารนำกลับบ้าน โดยการปฏิบัติตามข้อกำหนดและนโยบายของรัฐบาลอย่างเคร่งครัดรศ. ดร.จุรีย์รัตน์ ลีสมิทธิ์ ผู้อำนวยการผลิตรายการ หนึ่งใจช่วยเหลือเกษตรกร กล่าวว่า ขอเชิญรับชมภาพบรรยากาศความประทับใจ ของกิจกรรมครั้งนี้ได้ ในรายการ ออกอากาศสดทุกวันเสาร์ เวลา 10.00 -11.00 น. ทาง KURplus TV และ Ku Radio Thailand และขอเชิญชวนผู้มีจิตศรัทธาร่วมเป็นเจ้าภาพโครงการน้ำพระทัยพระราชทาน โดยติดต่อสอบถามได้ที่ สภาสังคมสงเคราะห์แห่งประเทศไทยฯ โทร. 02-354-7533-37 ต่อ 105 412 หรือ 416 ในวันและเวลาราชการ.
ร่วมช่วยคนยากไร้ช่วงโควิด-19 ลูกกตัญญูฯ ปี 2562 พร้อมครอบครัว เป็นเจ้าภาพทำบุญวันเกิดคุณแม่ศรีวรรณ โครงการน้ำพระทัยพระราชทาน สภาสังคมสงเคราะห์ฯ 
โควิด-19,ช่วยคนยากไร้,ลูกกตัญญูฯ2562,สภาสังคมสงเคราะห์,โครงการน้ำพระทัยพระราชทาน,ข่าวทั่วไป